OpenLLM-France/wikimedia huggingface dataset:
# Colégio

Colégio és un barri de la Zona Nord del municipi de Rio de Janeiro. Forma part de la regió administrativa d'Irajá juntament amb els barris d'Irajá, Vicente de Carvalho, Vila Kosmos, Vila da Penha i Vista Alegre.
Limita amb els barris d'Irajá, Rocha Miranda i Coelho Neto.
El seu IDH, l'any 2010, era de 0,762, el 108 millor barri del municipi.

## Característiques

El barri barreja les característiques d'un barri industrial amb les d'un barri residencial. Localitzat entre Irajá, Coelho Neto, Vaz Lobo, Rocha Miranda i Turiaçu.
Té comunitats necessitades en el seu territori: les comunitats Para Paz (Para Pedro o Vila São Jorge), Jorge Turco (Moro da Caixa D'Água) i morro do Faz Quem Quer (Serra do Sossego).
El medallista olímpic Robson Caetano va créixer al lloc conegut com a "Sangue Areia".
El barri va ser escollit per acollir el 41è Batalló de Policia Militar, situat a l'avinguda Pastor Martin Luther King Júnior, al límit del barri de Coelho Neto.
La inauguració de l'estació de metro Colégio el 1998 va donar a conèixer el barri no només a la zona nord, sinó principalment a la zona sud.

## Referències

* ↑ «Bairros do Rio» (en portuguès). [Consulta: 3 octubre 2020].
* ↑ «Estabelece a denominação, a codificação e a delimitação dos bairros da Cidade do Rio de Janeiro» (en portuguès). Decreto nº 3.158, de 23 de julho de 1981: Prefeitura do Rio de Janeiro - Secretaria Municipal de Urbanismo. [Consulta: 3 octubre 2020].
* ↑ «IDH dos bairros da cidade do Rio de Janeiro - WikiRio» (en portuguès). www.wikirio.com.br. [Consulta: 28 octubre 2020].
* ↑ «IDS RIO BAIRROS 2000» (en portuguès). [Consulta: 28 octubre 2020].

## Bibliografia

* Coarcy, Vivaldo. Itatiaia. Memória da Cidade do Rio de Janeiro (en portuguès), 1988, p. 401. ISBN 85-319-0221-5.
# Colàcreta

Colàcreta (grec antic: κωλακρέτης) era el nom que rebia un dels magistrats més antics d'Atenes. Era un funcionari del tresor i més endavant un oficial judicial.
El seu nom vol dir literalment 'reunir extremitats' (κωλον άγείρω) perquè arreplegaven les cuixes dels animals sacrificats en determinades ocasions, no per ells, sinó per repartir-los als àpats que es feien al Pritaneu. S'ocupaven de l'administració econòmica de la ciutat al menys des del temps dels reis. En temps posteriors actuaven de tresorers dels naucraris, i amb els diners que recollien pagaven les ambaixades sagrades que s'enviaven a Delfos o a altres llocs.
La reforma de Soló no va afectar la seva magistratura, però la de Clístenes va privar-los de la seva intervenció sobre les finances, que va passar als apodectes. Quan Pèricles va introduir el costum de pagar als dicastes, eren els colàcretes els que s'encarregaven dels pagaments. En temps d'Aristòfanes era una magistratura important.

## Referències

* ↑ Smith, William (ed.). «Colkacretae». A Dictionary of Greek and Roman Antiquities (1890). [Consulta: 9 març 2023].
# Club Deportivo Málaga

El Club Deportivo Málaga fou un club de futbol espanyol de la ciutat de Màlaga.

## Història

L'origen del club se situa el 1904 amb la fundació del Málaga Football Club.
El 1923 es fundà el Club Deportivo Malagueño, que jugà a tercera divisió. El 12 d'abril de 1933 es fundà el Club Deportivo Malacitano, que debutà a segona el 1934. El 1941 adoptà el nom Club Deportivo Málaga, club que arribà a jugar a primera divisió.
L'any 1992 el club desaparegué, essent el seu lloc ocupat pel seu filial, que adoptà el nom de Màlaga CF.
Temporades del club:
* 20 temporades a Primera divisió.
* 31 temporades a Segona divisió.
* 9 temporades a Tercera divisió.

## Palmarès

* Segona divisió:
** 1951-52, 1966-67, 1987-88
* Tercera divisió:
** 1943-44, 1945-46, 1959-60
* Trofeu Ciudad de La Linea:
** 1976
* Trofeu Costa del Sol:
** 1963, 1971, 1974

## Futbolistes destacats

* Sebastián Viberti
* Cyril Makanaky
* Albeiro Usuriaga
* Miguel Guerrero
* Luka Bonačić
* Kim Christofte
* John Lauridsen
* Abdallah Ben Barek
* Antonio Cabral
* Sebastián Fleitas
* Pedro Bazán
* Juan Antonio Deusto
* Jesús Garay
* Pedro Luis Jaro
* Juanito
* Antonio Mata
* Paquito
* Miguel Ramos Vargas
* Esteban Vigo
* Gustavo Matosas
* Pertti Jantunen

## Entrenadors destacats

* Helenio Herrera
* Otto Bumbel
* Jenő Kálmár
* Ladislao Kubala
* Domènec Balmanya
* Antonio Benítez
* Marcel Domingo
* Ricardo Zamora
* José María Zárraga
* Milorad Pavić

## Referències

* ↑ File of CD Málaga at La futbolteca
* ↑ Malaga CF Arxivat 2012-11-09 a Wayback Machine.
* ↑ «Historia del Fútbol en Málaga (History of Football in Málaga)». Arxivat de l'original el 2009-04-15. [Consulta: 21 maig 2018].
* ↑ Trofeo Ciudad de La Línea (La Línea de la Concepción,Cádiz - Spain)) 1970-2008; at RSSSF
* ↑ Trofeo Costa del Sol (Málaga-Spain) 1961-2008; at RSSSF
# Club Esportiu Xinoxano Orientació

El Club Esportiu Xinoxano Orientació és un club esportiu de curses d'orientació de Barcelona fundat el 1996.
És un dels quatre clubs amb més renom de Catalunya, que va ser fundat el 1996 per Marc Canals Borràs, el qual ha estat l'únic president, i per Carles Boldú. El Club Esportiu Xinoxano Orientació fou el primer club català que conquerí el Campionat de clubs en BTT-O (Orientació en bicicleta de muntanya) de la Lliga espanyola l'any 1999, disciplina en la qual alguns dels seus socis són membres de la selecció estatal. Entre les competicions que organitza destaca l'anomenada 2 Dies dels Pirineus, que el 2022 celebrà la seva 23a edició. La edició del 2021 va tenir lloc en un entorn d'alta muntanya (entre 1800 i 2300 metres) a la zona de Guils Fontanera, a la Cerdanya. El Club Xinoxano també organitzà el primer Campionat de Catalunya d'Ski-O (Orientació amb esquis) el 1999 a la Rabassa, Andorra, i diferents raids d'aventura, com el Campionat d'Espanya de l'any 2009, disputat a la Costa Daurada. L'any 2009 el club Xinoxano introduí a Catalunya l'especialitat de rogaining, a L'Espluga Calba, un esport d'equip practicat camp a través que consisteix en la disputa de curses a peu de llarga distància sense un itinerari establert, amb una duració màxima de 24 hores. En la disciplina de raids d'esports d'aventura cal destacar els bons resultats assolits al 'Raid verd' i especialment els dels socis del club Eduard Barceló Mendoza i Mònica Aguilera i Viladomiu, com a membres dels equips campions de la Copa del Món de raids d'aventura els anys 2000 i 2001.

## Referències

* 1 2 «Club Esportiu Xinoxano Orientació». Gran Enciclopèdia Catalana. Barcelona: Grup Enciclopèdia Catalana.
* ↑ Pou, Salva. «III Trofeu Internacional Ciutat de Barcelona de Curses d´Orientació», 19-01-2001. Arxivat de l'original el 10 de novembre 2022. [Consulta: 10 novembre 2022].
* ↑ «XXIIè Trofeu '2 dies dels Pirineus' - Guils Fontanera». FCOC (Federació de Curses d'Orientació de Catalunya [Consulta: 10 novembre 2022].
# Club Esportiu Seagull

El Club Esportiu Seagull és un club de futbol femení de la ciutat de Badalona. Va ser fundat el 1993 per Ricardo Carneado Esteban arran de l'interès d'un grup d'atletes badalonines.
El club disposa d'equips formats per noies a partir de 5 anys i fins a l'equip amateur, que actualment milita a Tercera Federació (Grup 3).
Començà jugant en lliga escolar fins que la temporada 1998/99 competiren per primer cop en una competició de la Federació catalana de futbol. La temporada 2013/2014 va ascendir a Segona Divisió.

## Estadi

Juga els seus partits a l'Estadi Municipal de Badalona i al Municipal de Montigalà.

## Referències

* ↑ «CE Seagull, un referent del futbol femení al Barcelonès». [Consulta: 11 setembre 2024].
* ↑ Martín, Luis Fernando Ramos. «CE Seagull, una gaviota que vuela alto» (en castellà), 16-10-2020. [Consulta: 11 setembre 2024].
* ↑ «El Levante Las Planas se interesa en Badalona - Futboleras» (en castellà). [Consulta: 11 setembre 2024].

## Enllaços externs

* Club Esportiu Seagull a la Federació catalana de futbol
# Colibrí becllarg

El colibrí becllarg (Heliomaster longirostris) és una espècie d'ocell de la família dels troquílids (Trochilidae) que habita boscos oberts, vegetació secundària, clars del bosc i zones més obertes, de les terres baixes i turons d'ambdues vessants, des d'Oaxaca i Veracruz cap al sud fins Panamà, i des de Colòmbia, Veneçuela, illa de Trinitat i Guaiana, cap al sud, per l'oest dels Andes fins al nord-oest del Perú i per l'est dels Andes a través de l'Equador i el Perú fins al nord i l'est de Bolívia i el Brasil.
# Col baleàrica

* Per a altres significats, vegeu «Col borda».
La col baleàrica o col borda (Brassica balearica) és una espècie de planta del gènere Brassica, endèmica de Mallorca (illes Balears). Concretament viu entre les escletxes de les roques de la Serra de Tramuntana, generalment a llocs ombrívols i preferint els sòls calcaris, entre els (100)300-1.400 m. d'altitud.
És una planta que mesura de 2 a 5 dm d'alçada i que fa estolons llenyosos que mesuren 2 m, amb fulles lluents, carnoses, disposades en roseta i amb els marges ondulats. Floreix de febrer a juny, amb flors compostes per sèpals de 6 a 8 mm i pètals de 10 a 14 mm. El seu fruit és una síliqua torulosa, és a dir, que té una forma que recorda un enfilall de granets, la qual mesura de 20 a 60 mm de longitud per 2 a 3 mm d'amplada.

## Referències

* ↑ «Brassica balearica» a EOL. Data consulta:28 de gener de 2015.
* ↑ «Brassica cretica subsp. aegaea (Heldr. & Halácsy) Snogerup, M.A.Gust. & Bothmer a The Plant List» (en anglès). [Consulta: 28 gener 2015].
* ↑ «col». Diccionari de la llengua catalana de l'IEC. Institut d'Estudis Catalans.

## Bibliografia

* «Brassica balearica». Herbari virtual del Mediterrani Occidental. Universitat de les Illes Balears.
* de Bolòs, Oriol; Vigo, Josep; Masalles, Ramon M.; Ninot, Josep M. «Crucíferes». A: Flora Manual dels Països Catalans. 2a edició. Barcelona: Portic Natura, 1993, p. 313. ISBN 8473064003.
# Comuna de Napuka

Napuka és una comuna de la subdivisió Tuamotu-Gambier de la Polinèsia Francesa.
La comuna consta de dues comunes associades formades per dos atols: Napuka i Tepoto Nord. Geogràficament i històrica s'han anomenat illes de la Decepció. El cap de la comuna és a Napuka.
| Illes | Capital | Habitants (2007) | Superfície (km²) | Llacuna (km²) | Coordenades |
| Napuka ¹ | Tepukamaruia | 271 | 8 | 18 | 14° 12′ S, 141° 15′ O﻿ / ﻿14.200°S,141.250°O﻿ / -14.200; -141.250 |
| Tepoto Nord ¹ | Tehekega | 44 | 4 | – | 14° 8′ S, 141° 24′ O﻿ / ﻿14.133°S,141.400°O﻿ / -14.133; -141.400 |
| Comuna de Napuka | Tepukamaruia | 315 | 12 | 18 | |
¹ Comuna associada.
# Conger esculentus

Conger esculentus és una espècie de peix pertanyent a la família dels còngrids.

## Descripció

* Pot arribar a fer 160 cm de llargària màxima (normalment, en fa 90).

## Alimentació

Menja peixos.

## Hàbitat

És un peix marí, associat als esculls i de clima tropical que viu entre 120 i 400 m de fondària.

## Distribució geogràfica

Es troba a l'Atlàntic occidental central: Cuba, Jamaica, Aruba, Bermuda, el Brasil, Colòmbia, Curaçao, la Guaiana Francesa, Guaiana, Puerto Rico, Surinam, Trinitat i Tobago i Veneçuela.

## Costums

És bentònic.

## Ús comercial

Es comercialitza fresc i en salaó.

## Observacions

És inofensiu per als humans.

## Referències

* ↑ The Taxonomicon (anglès)
* 1 2 3 4 5 «Conger esculentus» (en anglès). FishBase. Froese, Rainer; Pauly, Daniel (editors).
* ↑ Randall, J.E. i R. Vergara R., 1978. Congridae. A: W. Fischer (ed.). FAO species identification sheets for fishery purposes. Western Central Atlantic (Fishing Area 31). Vol. 2. pag.var.
* 1 2 Cervigón, F., R. Cipriani, W. Fischer, L. Garibaldi, M. Hendrickx, A.J. Lemus, R. Márquez, J.M. Poutiers, G. Robaina i B. Rodríguez, 1992. Fichas FAO de identificación de especies para los fines de la pesca. Guía de campo de las especies comerciales marinas y de aguas salobres de la costa septentrional de Sur América. FAO, Roma. 513 p. Preparado con el financiamiento de la Comisión de Comunidades Europeas y de NORAD.
* ↑ Bernardes, R.Á., J.L. de Figueiredo, A.R. Rodrigues, L.G. Fischer, C.M. Vooren, M. Haimovici i C.L.D.B. Rossi-Wongtschowski, 2005. Peixes de Zona Econômica Exclusiva da Região Sudeste-Sul do Brasil: Levantamento com armadilhas, pargueiras e rede de arrasto de fundo. São Paulo: Editora da Universidade de São Paulo, Brasil. 295 p.
* ↑ FishBase (anglès)
* ↑ Claro, R. i L.R. Parenti, 2001. The marine ichthyofauna of Cuba. p. 21-57. A: Claro, R., K.C. Lindeman i L.R. Parenti (eds) Ecology of the marine fishes of Cuba. Smithsonian Institution Press, Washington DC i Londres. 253 p.
* ↑ Mincarone, M.M. i D.G. Smith, 2005. First record of the grey conger Conger esculentus Poey, 1861 (Congridae) in Brazilian waters. Comun. Mus. Ciènc. Tecnol. PURS, Sér. Zool. 18(1):59-62.
* ↑ Sierra, L.M., R. Claro i O.A. Popova, 1994. Alimentación y relaciones tróficas. p. 263-284. A Rodolfo Claro (ed.) Ecología de los Peces Marinos de Cuba. Instituto de Oceanología Academia de Ciencias de Cuba i Centro de Investigaciones de Quintana Roo, Mèxic.
* ↑ Zaneveld, J.S., 1983. Caribbean Fish Life. Index to the local and scientific names of the marine fishes and fishlike invertebrates of the Caribbean area (Tropical Western Central Atlantic Ocean) E.J. Brill / Dr. W. Backhuys, Leiden, 163 p.
* ↑ Claro, R., 1994. Características generales de la ictiofauna. p. 55-70. A R. Claro (ed.) Ecología de los peces marinos de Cuba. Instituto de Oceanología Academia de Ciencias de Cuba i Centro de Investigaciones de Quintana Roo.

## Enllaços externs

* AQUATAB
# Convent de les Missioneres de la Sagrada Família de Natzaret

El Convent de les Missioneres de la Sagrada Família de Natzaret és un edifici del municipi d'Aiguafreda (Vallès Oriental) que forma part de l'Inventari del Patrimoni Arquitectònic de Catalunya.

## Descripció

És un edifici entre mitgeres, de planta baixa i dos pisos. Es distingeixen tres cossos. El cos més al sud, que inclou la capella, és d'estructura més clàssica. El cos central està coronat per un campanar d'espadanya que sobresurt. L'altre cos és de caràcter neogòtic. Visualment els tres cossos estan molt unificats per la utilització de pedra vista i per un ritme d'obertures en els tres pisos, solament trencat pel rosetó de la capella i el seu coronament. Totes les obertures estan emmarcades.

## Història

El 5 de març de 1894 les Missioneres Filles de la Sagrada Família de Natzaret prengueren possessió de la casa noviciat. A la inauguració hi assistí el bisbe de vic, Josep Morgades i Gili, i el seu fundador, sant Josep Manyanet i Vives.

## Referències

* 1 2 «Convent de les Missioneres de la Sagrada Família de Natzaret». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 6 febrer 2015].
# Club de Futbol Recambios Colón

El Club de Futbol Recambios Colón Catarroja, de vegades citat com a Recambios Colón Club Deportivo, conegut com a Recambios Colón, és un equip de futbol valencià amb seu a Catarroja, al País Valencià. Fundat l'any 2003, juga a Tercera Divisió RFEF – Grup 6, i juga com a local al Complex Poliesportiu El Perdiguer d'Aldaia.

## Història

Fundada l'any 2003 com a secció de futbol de treballadors de l'empresa homònima, el Recambios Colón va jugar a Catarroja fins a traslladar-se a Sedaví. L'any 2015 va arribar per primera vegada a Tercera Divisió després d'aconseguir l'ascens des de la Regional Preferent als play-off.
L'any 2017, el Recambios Colón va canviar el nom de CF Recambios Colón València a CF Recambios Colón Catarroja, per reflectir la ubicació original de l'empresa propietària del club. Va patir el descens el 2018, però va tornar a la quarta categoria immediatament després de quedar primer del seu grup a Preferent.

### Historial de noms

* Club de Fútbol Recambios Colón València – (2003–2017)
* Club de Fútbol Recambios Colón Catarroja – (2017-present)

## Temporada a temporada

| Temporada | Nivell | Divisió | Lloc |
| 2003–04 | 7 | 2a Reg. | 2n |
| 2004–05 | 7 | 2a Reg. | 2n |
| 2005–06 | 6 | 1a Reg. | 4t |
| 2006–07 | 6 | 1a Reg. | 5è |
| 2007–08 | 6 | 1a Reg. | 4t |
| 2008–09 | 6 | 1a Reg. | 2n |
| 2009–10 | 5 | Reg. Pref. | 8è |
| 2010–11 | 5 | Reg. Pref. | 14è |
| 2011–12 | 5 | Reg. Pref. | 10è |
| 2012–13 | 5 | Reg. Pref. | 8è |
| 2013–14 | 5 | Reg. Pref. | 4t |
| 2014–15 | 5 | Reg. Pref. | 2n |
| 2015–16 | 4 | 3a | 16è |
| 2016–17 | 4 | 3a | 14è |
| 2017–18 | 4 | 3a | 21è |
| 2018–19 | 5 | Reg. Pref. | 1r |
| 2019-20 | 4 | 3a | 8è |
| 2020–21 | 4 | 3a | 6è / 4t |
| 2021–22 | 5 | 3a RFEF | |
* 5 temporades a Tercera Divisió
* 1 temporada a Tercera Divisió RFEF

## Estadi

Després de jugar a Catarroja en els inicis del club, Recambios Colón va jugar a l'Estadi Poliesportiu Municipal de Sedaví de Sedaví (amb un aforament de 1.000 persones), fins que l'any 2017 es va traslladar al Complex Poliesportiu El Perdiguer (amb la mateixa capacitat) d'Aldaia.

## Referències

* 1 2 «El Recambios Colón se cambia de casa y de nombre» (en castellà). Horta Noticias, 18-07-2017. [Consulta: 20 gener 2022].

## Enllaços externs

* Perfil de l'equip a Soccerway
# Club de Futbol SPA Alacant

Club de Futbol SPA Alacant és un club femení de futbol de la ciutat d'Alacant. Fou fundat l'any 1979, posseeix una estructura de fútbol femení. El seu principal equip juga a Primera Nacional Femenina d'Espanya.

## Símbols
### Uniforme

* Uniforme titular: Samarreta groga, pantaló blau, calces blaves.
* Uniforme alternatiu: -

## Estadi

Juguen els seus partits com a local a l'estadi Camp de futbol Divina Pastora "Sandra Paños" que té una capacitat per a 300 espectadors. L'estadi fou batejat amb aquest nom en honor a la portera Sandra Paños.

## Jugadores destacades

* Simona Vintilă
* Sandra Paños

## Premis, reconeixements i distincions

* Finalista a Millor Club Esportiu de la Provincia de 2015 als Premis Esportius Provincials de la Diputació d'Alacant (2016).

## Referències

* ↑ sperezcl. «Així queda LLiga À Punt Valenta i Primera Valenta per a la temporada 2024/25», 29-06-2024. [Consulta: 21 setembre 2024].
* ↑ «Campo de Fútbol Divina Pastora "Sandra Paños"» (en castellà), 29-09-2014. [Consulta: 21 setembre 2024].
* ↑ S.L, EDICIONES PLAZA. «Alicante denominará 'Sandra Paños' el campo de fútbol de Divina Pastora» (en castellà). [Consulta: 21 setembre 2024].
* ↑ «Sandra Paños: «La FFCV y el SPA siempre fueron un trampolín para mi crecimiento» - FFCV» (en espanyol europeu), 18-06-2024. [Consulta: 21 setembre 2024].
* ↑ Olcina, Víctor. «El ADDA acoge hoy la Gala de entrega de los XXXIII Premios Provinciales del Deporte» (en castellà), 28-10-2016. [Consulta: 21 setembre 2024].
# Club de Futbol Puigcerdà

El Club de Futbol Puigcerdà és un club de futbol català de la ciutat de Puigcerdà.
El club va ser fundat el 1936 amb el nom de Club Esportiu Ceretà, adoptant posteriorment el nom de CF Puigcerdà. Als anys 30 va tenir una secció d'esquí anomenada Ski Club Cerdà.
L'actual camp de futbol del club, que és propietat del club, fou inaugurat el 6 de juliol del 1947.
Va presidir-lo l'ara polític Joan Carretero i Grau durant dos anys.
El 2007, disposava de 7 equips: sènior, sala, juvenil, cadet, infantil, aleví, benjamí i prebenjamí.

## Referències

* ↑ «Club de Futbol Puigcerdà». Gran Enciclopèdia Catalana. Barcelona: Grup Enciclopèdia Catalana.
* ↑ Sallés, Quico. «Carretero, el Doctor House indepe». NacióDigital, 05-08-2013. [Consulta: 11 setembre 2022].
* ↑ «El CF Puigcerdà presenta els seus equips». NacióDigital, 09-10-2007. [Consulta: 11 setembre 2022].
# Comissió Nacional de Defensa de Corea del Nord

Comissió Nacional de Defensa de Corea del Nord (en coreà: 조선민주주의인민공화국 국방위원회) la Comissió Nacional de Defensa, manté un control total sobre les Forces Armades de Corea del Nord. El President de la Comissió Nacional de Defensa té el comandament i el control de l'Exèrcit Popular de Corea i és la màxima autoritat administrativa del país. El President i Líder Suprem actual de Corea del Nord és l'estimat líder Kim Jong Un. La Constitució de la República Popular Democràtica de Corea del Nord, estableix que la Comissió Nacional de Defensa de Corea del Nord, és l'organització política i militar suprema del país.

## President de la Comissió Nacional de Defensa

El President de la Comissió Nacional de Defensa de Corea del Nord és el comandant suprem de l'Exèrcit Popular de Corea i el líder polític amb la màxima autoritat suprema a Corea del Nord.
Segons la Constitució de Corea del Nord, el Líder Suprem és la màxima autoritat administrativa i el càrrec més important del país. Corea del Nord es un Estat socialista i popular, que està basat en els principis de la ideologia Juche i en el Songun.
L'Assemblea Suprema del Poble ha d'escollir al President de la Comissió Nacional de Defensa per un període de 5 anys. L'elecció del President de la Comissió Nacional de Defensa, es duu a terme per part de l'Assemblea Suprema del Poble. L'actual President i Líder Suprem del país és l'estimat líder Kim Jong-un. El president de la nació, és també el Secretari General del Partit del Treball de Corea.
L'Assemblea Suprema del Poble, va escollir al camarada Kim Jong-il com el seu primer president el 9 d'abril de 1993. L'anterior líder del país fou escollit de nou en 1998 i 2003. Malauradament, l'anterior líder del país, el camarada Kim Jong-il, va morir el dia 17 de desembre de 2011, després de la seva mort, van tenir lloc les exèquies i els honors corresponents. Els funerals oficials per l'anterior Líder Suprem, van tenir lloc en la plaça Kim Il-sung de Pyongyang el 29 de desembre de 2011.
El camarada Kim Jong-un, és l'actual líder de Corea del Nord. L'estimat líder fou nomenat President de la nació i nou Líder Suprem del país per part del màxim organ del poder i la voluntat popular, l'Assemblea Suprema del Poble, el 24 de desembre de 2011, i fou confirmat en el seu càrrec per l'Assemblea Suprema del Poble. L'estimat líder Kim Il-sung, fou declarat president etern del país. Kim Il-sung és l'avi de l'actual líder de Corea del Nord. El President de la Comissió Nacional de Defensa de Corea del Nord, és també el Cap de l'Estat popular i socialista i el guardià suprem de la Revolució.

## Referències

* ↑ Dae-woong, Jin. «Who`s who in North Korea`s power elite» (en anglès). The Korea Herald, 04-10-2004. [Consulta: 5 octubre 2007].
# Colibrí àngel de Bogotà

El colibrí àngel de Bogotà (Heliangelus zusii) és una espècie d'ocell de la família dels troquílids (Trochilidae) que es va descriure sobre la base d'un individu del nord-oest de l'Equador. Aquesta espècie és avui considerada un híbrid d'Aglaiocercus kingii i altra espècie no definida arran Pérez-Emán et al. 2017.

## Referències

* ↑ Pérez-Emán, Jorge L; Ferreira, Jhoniel P; Cuervo, Andrés M; Céspedes, Laura M; Witt, Christopher C; Cadena, Carlos Daniel; Natalia «An extinct hummingbird species that never was: a cautionary tale about sampling issues in molecular phylogenetics». Zootaxa, 4442, 3, 2018, pàg. 491–497. DOI: 10.11646/zootaxa.4442.3.11 [Consulta: 11 octubre 2024].
# Comunitat de municipis dels Monts d'Arrée

La Comunitat de municipis dels Monts Arrée (CCMA) (en bretó Kumuniezh kumunioù Menez Are) és una estructura intercomunal francesa, situada al département del Finisterre a la regió Bretanya, dins el país de Centre Oest Bretanya. Té una extensió de 76,90 kilòmetres quadrats i una població de 3.853 habitants (2008).

## Composició

Agrupa cinc comunes :
* Berrien: 952 habitants, 3 delegats
* Bolazec: 210 habitants, 3 delegats
* Huelgoat: 1 622 habitants, 3 delegats
* Locmaria-Berrien: 244 habitants, 5 delegats
* Scrignac: 825 habitants, 3 delegats
Llista de presidents successius :
| Data d'elecció | Identitat | Partit | Qualitat |
| -2012 | Albert Le Guern | (SE) | Alcalde de Locmaria-Berrien |
| 2012- | Marcel Coant | (PCF) | Alcalde de Scrignac |
| Les dades anteriores no són pas conegudes. ||||

## Vegeu també

* Intercomunalitats del Finisterre

## Enllaços externs

* Comunitat de municipis de l'Aulne Marítim